Lebuhraya Baru Pantai

Lebuhraya Baru Pantai,  (, NPE) ialah sebatang lebuh raya utama di kawasan Lembah Klang, Malaysia. Lebuhraya berukuran 19.6 km (12.2 batu) ini mempermudah capaian ke Kuala Lumpur dari kawasan Subang Jaya dan Bandar Sunway, mengelakkan kesesakan di laluan  Lebuhraya Persekutuan pada waktu puncak. NPE terdiri daripada Penghubung Utama dan Penghubung Salak. "Lebuhraya Baru Pantai" ialah nama yang ditetapkan oleh Lembaga Lebuhraya Malaysia, tetapi ramai yang menyangka namanya "Lebuhraya Pantai Baru".

Kilometer sifarnya terletak di Persimpangan Jengka di Subang Jaya, Selangor.

Sejarah
Lebuhraya ini sebenarnya merupakan gabungan Jalan Subang Utama (Persiaran Tujuan - PJS), Jalan Klang Lama  (Lebuhraya Persekutuan - Jalan Templer) dan Jalan Pantai Dalam (Jalan Bangsar - Kampung Pantai Dalam).

NPE dibina dari tahun 2000 hingga 2003. Pembinaan lebuh raya dipimpin oleh IJM Corporation bersama anak syarikatnya Road Builder. Fasa 1, iaitu di antara bulatan Jengka dan Bandar Sunway siap pada tahun 2002., diikuti bahagian seterusnya dari Bandar Sunway ke Pantai Baharu (Fasa 2) dan dari Pantai ke Salak Selatan (Fasa 3: Hubungan Salak) pada tahun 2003. Lebuhraya ini dibuka pada 30 April 2004.

Persimpangan Tujuan yang menggantikan simpang jalan T dibina dari tahun 2004 hingga 2006. Susur Bulatan Gasing dari NPE ke Jalan Gasing turut dibina dari tahun 2004 hingga 2006. Susur khas ke aras tempat letak kereta Sunway Pyramid juga dibina dari Januari hingga November 2007, sebelum dibuka pada Disember 2007.

Penutupan plaza tol PJS 2 (ke arah Kuala Lumpur)
NPE ada tiga buah plaza tol di Jalan PJS 5, PJS 2 dan Pantai Dalam. Pada 13 Februari 2009, plaza tol PJS 2 untuk lalu lintas ke arah Kuala Lumpur sepanjang NPE diruntuhkan terutamanya untuk meringankan beban penduduk Taman Medan, Kampung Dato' Harun dan kawasan-kawasan berdekatan kerana tiada laluan alternatif bagi penduduk arah KL berikutan pengaturan semula aliran lalu lintas di kawasan itu.

Ciri-ciri
Antara ciri-cirinya termasuk jejambat ke arah Bangsar dan Susur Kewajipan, iaitu dari Jalan Kewajipan ke arah lebuh raya. Tiadanya hentian sebelah dan pondok rehat di sepanjang lebuh raya ini. Satu lagi ciri khas ialah susur masuk ke Sunway Pyramid di Bandar Sunway.

Kontroversi

Plaza tol PJS 2
Pada 7 Februari 2009, seramai 50 orang berkumpul di Petaling Jaya Selatan untuk menunjuk perasaan di plaza tol PJS 2 NPE berhampiran Taman Medan, dengan menyeru agar tol NPE dimansuhkan kerana membebankan rakyat, khususnya penduduk berhampiran. Pemangku Ketua UMNO Petaling Jaya Selatan Raja Datuk Hanipuddin Raja Datuk Nong Chik berkata para penduduk terpaksa membelanjakan purata RM500 sebulan untuk membayar tol itu. “Mereka terpaksa membayar RM1.60, padahal rumah mereka terletak hanya 200 m dari plaza tol. Caj tol ini mungkin yang tertinggi di Lembah Klang,” katanya.

Kerajaan bersetuju memansuhkan plaza tol PJS 2 dari Seri Setia dekat Lebuhraya Persekutuan ke arah Kuala Lumpur mulai jam 12.01 tengah malam, 14 Februari 2009.

Kadar tol

Senarai simpang

Hubungan Utama

Hubungan Salak

Rujukan

Pautan luar
IJM
NPE 

Lebuh raya di Malaysia
Pengangkutan di Lembah Klang
Pengangkutan di Selangor
Pengangkutan di Kuala Lumpur